الیکٹرانکس اور اطلاعات تکنالوجی کی وزارت
اطلاعاتی ٹیکنالوجی کے وزیر جناب اشونی ویشنو اور میگھالیہ کے وزیراعلی جناب کونراڈ سنگما کے ذریعہ میگھالیہ انٹر پرائز آرکیٹیکچر پروجیکٹ لانچ کیاگیا
پروجیکٹ کا مقصد طرز حکمرانی اور عوامی سطح پر خدمات کی فراہمی میں بہتری لانا ہے
الیکٹرانکس اور اطلاعاتی ٹیکنالوجی کے مرکزی وزیر جناب اشونی ویشنو اور جناب کونراڈ کونگکال سنگما نے آج یہاں میگھالیہ انٹر پرائز آرکیٹکچر پروجیکٹ کا مشترکہ طور پر افتتاح کیا۔اس پروجیکٹ کا پروگرام 6 حصوں پر مشتمل ہے یعنی حکمرانی، انسانی وسائل، انٹر پرینیور شپ، پرائمری شعبہ، بنیادی ڈھانچہ او رماحولیات اور میگھالیہ کو سال 2030 تک ایک بڑی آمدنی والی ریاست بنا دینے کا تصور۔اس پروجیکٹ کا مقصد ڈیجیٹل ٹیکنالوجیوں کا استعمال کرتے ہوئے عوام کے لئے خدمات کی فراہمی اور طرز حکومت میں بہتری لانا ہے۔
افتتاحی تقریب سے خطاب کرتے ہوئے جناب اشونی ویشنو نے کہا کہ میگھالیہ کے فن تعمیر کی مہم کو وقف کرنا بڑے فخر کی بات ہے۔ جس سے طرز حکومت میں بہت بڑی تبدیلی ہونے جارہی ہے یہ اقدام وزیراعظم جناب نریندر مودی کے ڈیجیٹل انڈیا کے تصور پر کام کرتے ہوئے کیا گیا ہے۔ جس میں عام لوگوں کی زندگیوں میں انقلاب لانے پر توجہ مرکوز کی جائے گی۔انہوں نے مزید کہا کہ ہم ٹیلی کام کے شعبے میں جو اصلاحات متعارف کرارہے ہیں۔ ان کے تحت مربوط کاری میں بہتری لاتے ہوئے شمال مشرقی ریاستوں کے لئے بہت ہی مثبت نتائج برآمد ہوں گے۔
میگھالیہ کے وزیراعلی جناب کونراڈ سنگما نے الیکٹرانکس اور اطلاعاتی ٹیکنالوجی کی وزارت، نیشنل انفارمیٹکس سینٹر، ریاست کے اطلاعاتی ٹیکنالوجی کے محکمے اور دیگر کا بہت مختصر عرصے میں میگھ ای اے پروجیکٹ پر عمل درآمد کے لئے شکریہ ادا کیا۔ انہوں نے کہا کہ اس پروجیکٹ پر بھرپور درآمد کے بعد ہمیں مجموعی طور پر اس کا اثر طرز حکمرانی پر نظر آئے گا اور اس سے عوامی سطح پر خدمات کی فراہمی کو بہتر بنانے میں مدد ملے گی۔
ڈیجیٹل انڈیا کاانقلاب، جیسا کہ وزیراعظم کے ذریعہ تصور پیش کیا گیا ہے، ہندوستان کو ڈیجیٹل طاقت کے حامل ایک ملک میں تبدیل کررہا ہے۔سال 2018 میں انڈیا انٹر پرائز آرکیٹیکچر کی تشہیر کے ساتھ ہی ایک مربوط ، ملک میں کہیں بھی لے جانے کے قابل اور کثیر الاستعمال ڈیجیٹل پلیٹ فارموں کی تیاری اور نفاذ کو ایک نئی رفتار حاصل ہوئی ہے۔
اگست 2018 میں شمال مشرق خطے کے حوالے سے ویژن ڈاکو مینٹ کے آغاز کے دوران میگھالیہ کی ریاست کو میگھالیہ انٹر پرائز آرکیٹیکچر کی تیاری اور میگھ ای اے کے ساتھ مربوط فائنانس سولیوشن آرکیٹیکچر کی ڈیزائنگ اور نفاذ کے لئے اس پروجیکٹ کا پہلا تجربہ کرنے کے لئے منتخب کیا گیا تھا۔
مذکورہ بالا قومی ای- گورنس ڈویژن کے خطوط پر ،الیکٹرانکس اور اطلاعاتی ٹیکنالوجی کی وزارت نے ریاستی حکومت کی صلاحیتوں کو بڑھانے اور اس پروجیکٹ کو شروع کرنے کے مقصد سے میگھالیہ کی ریاستی حکومت کے ساتھ مل کر کام کیا۔ذیل میں دی جانے والی میگھ ای اے پروجیکٹ سے متعلق سرگرمیوں کے لئے 5 کروڑ روپے تک کے فنڈس کو منظوری دی گئی۔
|
|
نمبر
|
|
آئٹم
|
|
کیفیات
|
|
1.
|
|
5 ریاستی سطح کی سینٹائزیشن ورکشاپس اور ضلعی سطح کی 15 ورکشاپس
|
|
جاری
|
|
2.
|
|
نوڈل افسران کے لئے ریاستی اور ضلعی سطح پر صلاحیت سازی اور تربیت
|
|
جاری
|
|
3.
|
|
فن تعمیر کی وسعت، ویژن ڈاکو مینٹ اور فائنانس سولیوشن آرکیٹیکچر
|
|
مکمل
|
|
4.
|
|
فن تعمیر سے متعلق ضروریات کی تفصیلی دستاویز
|
|
مکمل
|
|
5.
|
|
فن تعمیر بلیو پرنٹ دستاویز اور پی ایم یو سپورٹ
|
|
ڈبلیو آئی پی
|
|
6.
|
|
محکمہ مالیات میں میگھالیہ انٹر پرائز آرکیٹیکچر کو منظوری
|
|
جاری
میگھ ای اے پروجیکٹ کا تصور حکومت کے درج ذیل ڈیجیٹل مقاصد میں مدد کرنے پر مبنی تھا۔
- ریاستی حکومت کا منصوبہ بند انقلابی اقدام جو تبدیلیاں لانے کے لئے حکمت عملی، پالیسیوں،خدمات اور تنظیمی صلاحیت کے درمیان ایک کارگر تعاون کا تقاضہ کرتا ہے۔
- انفارمیشن اور کمیونیکشن ٹیکنالوجی کے تمام اقدامات کو ایک بڑے پروگرام کے تحت مربوط کیاجائے،تاکہ ایک بہتر بھرپور تناظر حاصل کیاجاسکے،اطلاعاتی ٹیکنالوجی کی منصوبہ بندی کو مزید موثر بنایاجاسکے اور بہتر نتائج کے لئے قیمتوں اور سرمایہ کاری سے استفادہ کیاجاسکے۔
- آئی سی ٹی کی پیروی کرتے ہوئے حکومتوں کی ملٹی چینل کی خدمات کی فراہمی میں اس طرح مدد کی جائے کہ ڈیجیٹل مقبولیت اور اس کی تکمیلی شرحوں اضافہ ہو۔
- اس کو یقینی بنایا جائے کہ ریاستی حکومتوں کے اقدامات اور نظام سے صارفین کو وہ معلومات مہیا ہونی چاہئے جس سے وہ فیصلے کرسکیں اور سرکاری کارروائیوں پر اثر انداز ہوسکیں۔
- روزگار اور ترقی کے لئے آئی سی ٹی سے استفادہ کرتے ہوئے مشترک خوشحالی میں اضافہ کرنے کی غرض سے ڈیجیٹل معیشت کے لئے ایک ماحول تیار کیاجائے۔
پروجیکٹ کے اثرات:
- میگھ ای اے کے ویژن اور مشن کے ذرائع کے حصول کے لئے ایک نظریہ اور نقشہ راہ تیار کیاجائے۔اس میں رابطہ، مل کر کام کرنا اور بااختیار بنا نا  شامل ہوں۔
- ایک زبردست تبدیلی والا طریقہ کار استعمال کرنا اور محکمہ کے کام کاج کی ترتیب نوع پر توجہ مرکوز کرنا۔
- مختلف عوامی، نجی اور سرکاری استعمالات کو یکجا کیاجائے جس سے ایک ایسا ماحول پیدا کیاجاسکے جو اختراع میں بہتری لائے اور محفوظ اعدادوشمار کی حصہ داری کو فروغ دے سکیں۔
- مالی خدمات کی بہتر اور مربوط فراہمی۔
- قومی پلیٹ فارموں کا مناسب طریقہ پر اختیار کیاجانا جیسے آدھار، اُمنگ، ڈیجی لوکلر، این سی او جی، ای سائن وغیرہ۔